বাসের দৌরাত্ম্যে লাগাম টানতে, অ্যাপ আনছে রাজ্য সরকার

কলকাতা:  কলকাতার (Kolkata) রাজপথে নিত্য দিনই বাড়ছে বাসের (Bus) দৌরাত্ম্য। রেষারেষির কারণে পথচলতি মানুষের প্রাণ খোয়ানোর ঘটনা কম নয়। আহতও হয় বহু মানুষ।

এবার বাসের বেপোরোয়াভাবকে লাগাম টানতে বাস চালকদের নজরদারি বাড়াতে  বিশেষ অ্যাপ ( (App launched by Govt) চালু করছে সরকার। বুধবার পথ নিরাপত্তা সপ্তাহ (Safety week) উপলক্ষে সল্টলেকে এক অনুষ্ঠানে রাজ্যের পরিবহন মন্ত্রী স্নেহাশিস চক্রবর্তী (Transport Minister Snehashis Chakraborty)  বলেন, এই অ্যাপের মাধ্যমে সরকারি ও বেসরকারি বাসের উপর নজরদারি চালানো হবে। বাসের দৌরাত্ম্য দেখার জন্য ট্র্যাক করা যাবে।

আরও পড়ুন: সাইবার ক্রাইমের নয়া পন্থায় বিপদে শিক্ষক, পাশে দাঁড়াল কলকাতা হাইকোর্ট

কোনও বাসচালক কোথায় কত গতিতে বাস চালাচ্ছেন, ট্রাফিক আইন ভাঙছেন কিনা তাও দেখা যাবে। প্রথমবার আইন ভাঙলে প্রথমে সংশ্লিষ্ট বাস চালককে সতর্ক করা হবে। আগামী কয়েকদিনের মধ্যেই এই অ্যাপ চালু হবে। প্রত্যেক বাস চালককে মোবাইলে অ্যাপ রাখা বাধ্যতামূলক।

মন্ত্রী আরও জানিয়েছেন, সেফ ড্রাইভ, সেভ লাইফ কর্মসূচির ফলে রাজ্যে পথ দুর্ঘটনা ও দুর্ঘটনাজনিত মৃত্যুর সংখ্যা উল্লেখযোগ্যভাবে হ্রাস পেয়েছে। অন্যান্য শহরের তুলনায় কলকাতায় দুর্ঘটনার হার অনেক কম।

অনুষ্ঠানে উপস্থিত ছিলেন পরিবহন দফতরের সচিব সৌমিত্র মোহন, দফতরের প্রতিমন্ত্রী দিলীপ মণ্ডল, রাজ্যের দমকলমন্ত্রী সুজিত বসু, বিধাননগরের মেয়র কৃষ্ণা চক্রবর্তী, তৃণমূল কংগ্রেস সাংসদ দীপক অধিকারী প্রমুখ উপস্থিত ছিলেন। পথ নিরাপত্তা নিয়ে সচেতনতায় অনুষ্ঠানে হেলমেট তুলে দেওয়া হয় ছাত্র-ছাত্রীদের হাতে। ট্রফিক ব্যবস্থা ভালভাবে সামলানোর জন্য পুলিশ কর্মীদের শংসাপত্র দেওয়া হয়। পথ নিরাপত্তা নিয়ে সচেতনতার বার্তা স্বেচ্ছাসেবী সংগঠনের উদ্যোগে সাইকেল র‍্যালির সূচনা হয়। কলকাতা থেকে শিলিগুড়ি পর্যন্ত এই র‌্যালি হবে।

২৭ জানুয়ারি থেকে ৩১ জানুয়ারি পর্যন্ত পথ নিরাপত্তা দিবস পালন করবে রাজ্য সরকার।

দেখুন অন্য খবর-